पुरानी रंजिश के चलते घेरकर हमला किया, आसपास मौजूद लोग वीडियो बनाते रहे
Karnataka Bangalore Village Murder Case. Follow Bangalore  Latest & News Headlines and Videos On Dainik Bhaskar (दैनिक भास्कर)
कर्नाटक के बीदर जिले में एक 26 साल के युवक की बीच सड़क हत्या कर दी गई। त्रिपुरांथ गांव में हुई यह घटना किसी ने अपने फोन में रिकॉर्ड कर ली। हमलावर तलवार और धारदार हथियार लेकर आए थे। आनंद फुले नाम के इस शख्स पर जब हमला हो रहा था, वहां खड़े लोग वीडियो बनाते रहे। पुलिस के मुताबिक, हमलावरों ने पुरानी रंजिश का बदला लेने के लिए आनंद की हत्या की।
युवक पर हमला करके भाग गए 
अधिकारी ने कहा कि हमलावर आनंद को मारने के बाद वहां से भाग गए। घायल फुले को उमरगा अस्पताल लाया गया, लेकिन रास्ते में ही उसकी मौत हो गई। इस हमले में फुले का दोस्त भी घायल हो गया था। बीदर सरकारी अस्पताल में उसका इलाज चल रहा है। पुलिस फिलहाल हमलावारों का सुराग ढूंढ रही है।
दिनदहाड़े हत्या से जुड़ी ये खबरें भी पढ़ें...
राजस्थान में पुलिस थाने के सामने महिला का मर्डर
झुंझुनूं जिले के उदयपुरवाटी कस्बे में पुलिस थाने के सामने गुरुवार शाम करीब 4 बजे एक महिला की दिनदहाड़े हत्या कर दी गई। बताया जा रहा है कि हत्यारा महिला का देवर ही है। केशव रायजी मोहल्ले में रहने वाले राम स्वरूप दर्जी और उसके भाइयों में विवाद हो गया। आरोपी ने बदला लेने के लिए भाभी पर चाकू से हमला कर दिया। पढ़ें पूरी खबर...
मुरैना में गवाही से रोकने के लिए गोलियों से भूना
मध्यप्रदेश के मुरैना में दिनदहाड़े एक शख्स की हत्या कर दी गई। वह दो साल पहले हुई अपने बड़े भाई की हत्या के मामले में मुख्य गवाह था। आरोपी उस पर इस मामले में कोर्ट में गवाही नहीं देने का दबाव बना रहे थे। इसी के चलते खेत पर जाते समय 4 से 5 लोगों ने उस पर ताबड़तोड़ गोलियां दाग दी। ​​​​​​​ पढ़ें पूरी खबर...